Frits van den Berghe
Store norske leksikon,Kunst og estetikk,Bildende kunst,Kunsthistorie,Ekspresjonisme og fauvisme
Frits van den Berghe var en belgisk maler og illustratør. Han begynte som impresjonist, men kom tidlig under tysk innflytelse og utviklet et ekspresjonistisk formspråk. Sammen med blant andre Constant Permeke og Gustave de Smet dannet han i 1909 den annen «Laethem-Saint-Martin»-gruppen, som sto i front for den belgiske ekspresjonismebevegelsen.
Van den Berghe skildret menneskets harde livsvilkår med grotesk karakterisering og i mettede farger. Hans uttrykksform nærmet seg ofte det surrealistiske og antydet inspirasjon fra nederlenderen Hieronymus Bosch og landsmannen James Ensor. Spesielt gjaldt dette de siste årene før sin død i 1939 hvor han i økende grad malte drømmevisjoner og hallusinasjoner. Les mer i Store norske leksikon kunst i Belgia ekspresjonisme